| "When I Look at You"Miley Cyrus |
| --- |
| Singlen "When I Look at You" kansikuva |
| Singlen tiedot |
|  Albumilta | *The Time Of Our Lives (EP)  The Last Song soundtrack* |
|  Julkaistu | 1. maaliskuuta 2010   (Virallinen julkaisupäivä)   21. helmikuuta 2010   (Musiikkivideo)  |
|  Tyylilaji | Balladi, Voimapop |
|  Kesto | 04.08 |
|  Levy-yhtiö | Hollywood Records |
| Miley Cyrusin muut singlet |
| "*Party In The U.S.A*"2009 | "*When I Look at You*"2009 | "*Can’t Be Tamed*"2010 |

**When I Look at You** on yhdysvaltalaisen laulaja-näyttelijä Miley Cyrusin toinen single hänen EP-levyltään *The Time of Our Lives* (2009). Kappaleen on kirjoittanut Hillary Lindsey ja John Shanks, joka on myös tuottanut kappaleen. Kappale julkaistiin 1. maaliskuuta 2010 ja levy-yhtiönä toimi Hollywood Records. Kappaleen remix-versio nimeltään "Te Miro a Ti" julkaistiin myöhemmin, mutta sen esittää espanjalainen laulaja David Bisbal. Siinä Cyrus laulaa osansa englanniksi ja Bisbal sekä englanniksi -että espanjaksi. "When I Look at You" joka julkaistiin myös elokuvan *The Last Song* pääasiallisena soundtrackina. Kappaletta käytettiin myös elokuvan mainostamiseen. Instrumentointi perustuu pääasiassa pianoon, kun taas sanat puhuvat unelmamiehestä.

"When I Look at You" sai hajaantuneita mielipiteitä kriitikoilta, eikä yltänyt samanlaiseen suosioon kuin sen edeltäjäsingle "Party in the U.S.A." "When I Look at You" sijoittui sijalle kuusitoista Billboard Hot 100 -listalla ja kolmenkymmenen parhaan joukkoon Australiassa, Kanadassa ja Uudessa-Seelannissa. Kappaleen musiikkivideon ohjasi Adam Shankman. Siinä Cyrus soittaa koko ajan pianoa eri paikoissa, kuten metsässä ja rannalla. Kaikki nämä paikat esiintyivät myös elokuvassa. Videosta julkaistiin myös kaksi muuta eri versiota: Yksi, jossa korvattiin muutamat kohtaukset alkuperäisestä *The Last Songin* kohtauksilla ja toinen, jossa esiintyy myös Bisbal. Cyrus on esittänyt kappaletta monta kertaa livenä, kuten ensimmäisellä maailmankiertueellaan Wonder World Tour (2009).

Tausta
------

"When I look At You" on ensimakua tulevasta *The Last Song* -elokuvasta. *The Last Song* ilmestyi keväällä 2010, ja Miley esittää elokuvan pääosaa; kapinoivaa teinityttöä, joka joutuu muuttamaan isänsä luokse vaikka ei edes tunne häntä juuri ollenkaan. Cyrus kertoi haastattelussa näin: "*When I Look at Youn* piti alun perin tulla uudelle levylleni (*The Time Of Our Lives*), jota olen äänittänyt Savannahissa. Kuuntelimme sen, ja se sopi täydellisesti elokuvaan." Shankman kertoi kappaleesta näin: "*When I Look at Youn* musiikkivideon perustana oli sitoa elokuva musiikkivideoon ja kappaleeseen, joka on aika huikea. Lisäksi halusimme lisätä siihen Mileyn suhteen pianoon ja musiikkiin, Liamiin, sekä itse kappaleeseen." Shankman kertoi myös musiikkivideon ja elokuvan tekemisestä Liamin ja Mileyn kanssa: "Mileyn ja Liamin kanssa on ollut ilo työskennellä, koska he olivat koko kesän yhdessä. Heidän kemiansa oli upea elokuvassa, ja he toivat sen suoraan musiikkivideoon." Liam oli taas sitä mieltä, että "video tavallaan päättää koko kesän, jona olemme tehneet elokuvaa. Se herättää tunteita." Musiikkivideon tekoon liittyvä klippi ja itse musiikkivideo löytyy *The Last Songin* ekstra-materiaalista.

Vastaanotto
-----------

Laulu on saanut paljon positiivista palautetta. *Variety* - viihdelehden Lael Lowenstein kutsui singleä "melkein väistämättömäksi hittisingleksi". *Allmusicin* Heather Phares sanoi seuraavanlaisesti: "Kun hän antaa hänen [...] balladilaulunsa kuulua, Cyrus todella säkenöi." Phares jatkoi, "Hän on yhtä onnistunut muissa EP:n balladeissa". Bill Lamb *About.comista* oli eri mieltä kommentoiden: "nämä kaksi balladilaulua 'When I Look At You' ja 'Obsessed,' tuntuvat hukkaan heitetyiltä. Miley Cyrus teki suuren hitin paljon inspiroivasta kappaleestaan 'The Climb,' mutta nämä balladit ovat kuin huuhdeltu hukkaan hänen omaperäisen äänensä takia, balladit tuntuvat vain yksinkertaisen tavallisilta." Michael Hann *The Guardian* -nimisestä sanomalehdestä vertaili "When I Look at Youta" yhdeksi "huonoimmista balladeista" *The Time of Our Lives* -EP:llä. Joka tapauksessa kappale voitti vuoden 2010 Teen Choice Awardin kategoriassa "Choice musiikki: Rakkauslaulu".

Musiikkivideo
-------------

Musiikkivideon on ohjannut Adam Shankman, joka myös tuotti elokuvan *The Last Song*. Musiikkivideo julkaistiin virallisesti 21. helmikuuta 2010 ABC Family-kanavalla, mutta se julkaistiin internetissä jo 11. syyskuuta 2009. Videosta julkaistiin myös kaksi muuta eri versiota alkuperäisen videon lisäksi: Yksi, jossa korvattiin muutamat kohtaukset alkuperäisestä *The Last Songin* kohtauksilla ja toinen, jossa esiintyy myös David Bisbal, espanjalainen laulaja, joka teki remix-version kappaleesta.

### Tapahtumat

Cyrus esittämässä kappaleen *When I Look at You* *Wonder World Tour* 2009 - kiertueella.
Musiikkivideo alkaa kohtauksella, jossa Cyrus soittaa mustaa pianoa pitkän laiturin päässä. Hänellä on yllään valkoinen mekko. Mies kävelee kohti laituria ja kohtaa pianon puolivälissä laituria, Cyrus ei ole pianon ääressä. Mies on Liam Hemsworth, joka esittää Will Blakeleetä elokuvassa *The Last Song*. Videolla vaihtelevat kohtaukset Cyrusista laulamassa, soittamassa pianoa ulkona eri paikoissa erivärisissä mekoissa, sekä romanttiset kohtaukset elokuvasta. Yhdessä kohtauksessa Cyrus ja Hemsworth suutelevat heinäpellolla. Viimeisessä kohtauksessa piano seisoo yksin laiturilla.

### Musiikkivideon vastaanotto

Jocelyn Vena *MTV Newsistä* onnitteli Shankmania siitä, että oli saanut kuvattua romanssin musiikkivideossa. Hän kommentoi: "Cyrus on ehdottomasti kasvamassa, tätä hän on yrittänyt todistaa maailmalle jo jonkin aikaa. Ja vaikka klipeissä ei olekaan mitään erityisen räväkkää, niin tuntemus näyttää, että Cyrus on suurimmaksi osakseen valmis jättämään Hannah Montanan taakseen." Jefferson Reid *E!stä* arvosteli kohtia, joissa käytettiin elokuvassa esiintyviä kohtauksia ja sanoi, että ne kohentavat tuotannon arvoa, "mutta auttaa myös pitämään asiat helppoina silmille".

Live-esiintymiset
-----------------

  

Cyrus esitti kappaleen vuoden 2009 Wonder World Tour-kiertueellaan, joka oli hänen ensimmäinen maailmankiertueensa. Hän esitti kappaleen jokaisella pysähdyspaikalla, jolloin hänellä oli päällään musta mekko, jossa oli pyrstömäinen takaosa. Esitys alkoi sillä, kun isoilla näytöillä esitettiin *The Last Songin* traileri; traileri sai ensi-iltansa 14. syyskuuta 2009 Portlandissa, Oregonissa, joka oli kiertueen avausilta. Trailerin päätyttyä Cyrus tuli esiin lavan alta, soittaen kappaleen alkusoittoa valkoisella pianolla. Kappaleen puolivälissä Cyrus lopetti pianon soittamisen, nousi ylös ja näytöiltä pyöri edelleen kohtauksia elokuvasta. Näytöt laskeutuivat alaspäin Cyrusin pituuden kohdalle. Cyrus kuvaili esitystä elokuvan "ensimauksi". Viimeisen kerran Cyrus esitti kappaleen kiertueellaan sen päätösiltana 29. joulukuuta 2009 Lontoossa, Isossa-Britanniassa.

24. maaliskuuta 2010 Cyrus esitti singlensä livenä American Idol -ohjelmassa, jossa hän soitti itse mustaa pianoa kappaleen toiseen säkeistöön asti. Samassa jaksossa Cyrus toimi vierailevana ohjaajana kilpailijoille. Esityksessä Cyrus oli pukeutunut valkoiseen, pitkään satiinimekkoon. Katie Byrne *MTV Newsistä* kommentoi: "Cyrus tuntui ottavan opettavansa opit myös itseensä olemalla yhteydessä yleisöön ja hakemalla katsekontakteja tässä dramaattisessa esityksessä." Monica Herrera *Billboardista* sanoi, että ohjaajana olon jälkeen Cyrus "näytti heille, miten se todella tehdään".

Myöhemmin Cyrus esitti kappaleen MSN Movies -tapahtumassa, jossa hän oli myös mainostamassa elokuvaa ennen sen ensi-iltaa. Hänen ensimmäinen live-esiintymisensä, joka on näytetty televisiossa Yhdysvaltojen ulkopuolella oli Rock in Rio -konsertissa Lissabonissa, Portugalissa on 29. toukokuuta 2010. Konsertissa Cyrus näytteli paljon paljasta ihoa, joka herätti kohua mediassa. 4. kesäkuuta 2010 esittäessään kyseisen kappaleen Rock In Rio -konsertissa Madridissa, Espanjassa Cyrus esitti sen yhdessä David Bisbalin kanssa, jolloin Cyrus lauloi Englanniksi ja Bisbal Espanjaksi. Bisbal on tehnyt myös cover-version kappaleesta, ja siinä esiintyy myös Cyrus.

Sisällys
--------

* **US Promotional CD Single**

1. "When I Look at You" (Radio Edit Mix) – 3:47
2. "When I Look at You" (Album Version) – 4:10
3. (Call Out Hook) – 0:10

Listasijoitukset
----------------

| Lista (2010) | Parassijoitus |
| --- | --- |
| Australian singlelista  | 19 |
| Belgian singlelista (Wallonia)  | 23 |
| Sveitsin singlelista  | 49 |
| Uuden-Seelannin singlelista  | 27 |
| Britannian singlelista | 79 |
| Itävallan singlelista  | 45 |
| Kanadan Hot 100  | 24 |
| Billboard Hot 100 | 16 |
|

Lähteet
-------

1. 1 2 3 4  Miley Cyrus - When I Look At You - Making The Music Video youtube.com. Viitattu 24.10.2010. (englanniksi)
2. ↑  Miley Cyrus: Last Song DVD Extras! Right TV.  Arkistoitu 26.10.2010. Viitattu 24.10.2010. (englanniksi)
3. ↑  Concert Review: Miley Cyrus Variety. Viitattu 24.10.2010. (englanniksi)
4. ↑  The Time of Our Lives [Walmart Exclusive by Miley Cyrus - Review] Allmusic. Viitattu 24.10.2010. (englanniksi)
5. ↑  Miley Cyrus - Time of Our Lives About.com.  Arkistoitu 7.3.2012. Viitattu 24.10.2010. (englanniksi)
6. ↑  Miley Cyrus: Time of Our Lives The Guardian. Viitattu 24.10.2010. (englanniksi)
7. ↑  TEEN CHOICE AWARDS 2010 WINNERS FULL LIST Just Jared Junior.  Arkistoitu 27.6.2011. Viitattu 24.10.2010. (englanniksi)
8. ↑  Adam Shankman webcitation.org.  Arkistoitu 9.9.2009. Viitattu 24.10.2010. (englanniksi)
9. ↑  Exclusive First Look At The Making Of Miley Cyrus’ Music Video "When I Look At You" At ABCFamily.com disneydreaming.com.  Arkistoitu 14.1.2011. Viitattu 24.10.2010. (englanniksi)
10. ↑  Savannah, 'The Last Song' featured in Miley Cyrus music video savannahnow.com.  Arkistoitu 24.9.2012. Viitattu 24.10.2010. (englanniksi)
11. ↑  Miley Cyrus And Liam Hemsworth Get Romantic In 'When I Look At You' Video MTV News. Viitattu 24.10.2010. (englanniksi)
12. ↑  New Vid, Last Song: Miley Cyrus, "When I Look at You" E! Online. Viitattu 24.10.2010. (englanniksi)
13. ↑  Review: Miley Cyrus rocks the Rose Garden as she kicks off tour in Portland The Oregonian.  Arkistoitu 9.1.2010. Viitattu 24.10.2010. (englanniksi)
14. 1 2  Miley Cyrus - When I Look At You - Live in Portland, OR (Wonder World Tour 2009) youtube.com. Viitattu 24.10.2010. (englanniksi)
15. ↑  Miley Cyrus On Her Film 'Last Song': 'Art Really Does Imitate Life' MTV. Viitattu 24.10.2010. (englanniksi)
16. 1 2 3  Miley Cyrus, Demi Lovato And Joe Jonas Take Over 'American Idol' MTV. Viitattu 24.10.2010. (englanniksi)
17. ↑  Miley Cyrus to Mentor American Idol Contestants People magazine. Viitattu 24.10.2010. (englanniksi)
18. ↑  Videos of the Week: Gaga's 'Telephone' Bashed, Usher Seeks 'Lil Freak,' Miley Mentors 'Idol' Billboard. Viitattu 24.10.2010. (englanniksi)
19. ↑  'When I Look at You' by Miley Cyrus MSN.  Arkistoitu 27.2.2012. Viitattu 24.10.2010. (englanniksi)
20. ↑  Miley Cyrus - When I Look At You - MSN Live Chat Performance 26/3/2010 youtube.com. Viitattu 24.10.2010. (englanniksi)
21. ↑  Miley Cyrus - When I Look at You (Live - Rock in Rio Lisbon) youtube.com. Viitattu 24.10.2010. (englanniksi)
22. ↑  My oh Miley! Disney star struts around on stage in a VERY racy costume Dailymail. Viitattu 24.10.2010. (englanniksi)
23. ↑  Miley Cyrus and David Bisbal "When I Look At You" Rock In Rio Concert disnology.com. Viitattu 24.10.2010. (englanniksi)
24. ↑  Miley Cyrus y David Bisbal When I look at you (videoclip junto a David Bisbal) youtube.com. Viitattu 24.10.2010. (englanniksi)
25. ↑  MILEY CYRUS - WHEN I LOOK AT YOU (SONG) australian-charts.com. Viitattu 24.10.2010. (englanniksi)
26. ↑  MILEY CYRUS - WHEN I LOOK AT YOU (CHANSON) ultratop.be. Viitattu 24.10.2010. (ranskaksi)
27. ↑  MILEY CYRUS - When I Look at You (song) hitparade.ch. Viitattu 24.10.2010. (englanniksi)
28. ↑  Miley Cyrus: When I Look at You (song) charts.org.nz.  Arkistoitu 4.7.2012. Viitattu 24.10.2010. (englanniksi)
29. ↑  When I Look At You chartstats.com. Viitattu 24.10.2010. (englanniksi)
30. ↑  Miley Cyrus - When I Look at You (song) austriancharts.at. Viitattu 24.10.2010. (englanniksi)
31. 1 2  When I Look at You - Miley Cyrus Billboard. Viitattu 24.10.2010. (englanniksi)